Diit 2
Kuäär Kuɔth mi cɛ mɛk
1
Ɛŋu mi gak kɛ döör
kä lät naath ca̱a̱p baaŋ ti jiäk?
2
Kä ɛŋu rial kua̱r wec muɔ̱ɔ̱n
rɔ̱ ikä ɔ,
kä rol ruëëc rɔ̱ guäth kɛl
kɛ kui̱ Kuɔth Nhial,
kɛnɛ kuäär in cɛ mɛk.
3
Cukɛ wee i̱, “Kuanɛ rɔ̱
jak kä lɔr kä ruecdiɛn kä yia̱knɛ
depkiɛn tin yiankɛ kɔn piny.”
4
Kä cu ram in nyuur nhial to̱k dɔl,
ɛn Kuoth Nhial cuɛ kɛ lɛŋ.
5
Kä cuɛ kɛ luek kɛ kɛ̈cdɛ,
kä cuɛ kɛ jak kä dual kɛ ŋɛ̈ɛ̈nydɛ,
wëë i̱,
6
“Ɣän cä kuäärä kuany
kä Dha-yɔn pämdä min rɛl rɔ.”
7
Ɣän bä yɛ la̱t min ci
Kuoth Nhial ɛ lar.
Cɛ ɣä jiök i̱, “Ɛ ji̱n gatdä,
kä ɛn walɛ ci ɣän a guur.
8
Thiec ɣä, bä döör jak kä nyinku,
kä bi wi̱c muɔ̱ɔ̱n a duŋdu.
9
Bikɛ duäc kɛ kɛɛt yieethä,
kä bikɛ tiëëth ni ŋëëtni,
ce̱tnikɛ dhaar muɔ̱ɔ̱n.”
10
Kɛ kui̱ ɛmɔ täämɛ lö kua̱r, pɛlɛ
kä ŋa̱cɛ nɛmɛ lö ruëëc muɔ̱ɔ̱n.
11
Palɛ Kuoth Nhial kɛ luth,
kä a lɔcdun tɛth kä ka̱mɛ rɔ̱ mua̱a̱l.
12
Luɔ̱thɛ gatdɛ,
kɛ ɣöö /cɛ bi gaak,
kiɛ bi gakdɛ ben kɛ pɛ̈th.
Duundɛ ɣöö puɔ̱th akɛ nɛy diaal
tin lua̱kɛ rɔ̱ jɛ.
